Sumqayıti pogrom
A sumqayıti pogrom a késői Szovjetunió első tömeges erőszakhulláma volt a mai Azerbajdzsán területén fekvő Sumqayıt (oroszból átírva "Szumgait") nevű városban 1988. február 28-29-én. A hegyi-karabahi történések miatt felháborodott azeriek örményeket támadtak meg, sokat közülük meggyilkoltak. A széteső Szovjetunió nem volt felkészülve az ilyen eseményekre, ezért csak nagyon nehezen, sok örmény számára későn született meg a döntés a hadsereg bevetéséről.